《次守岁韵》
宋代·叶茵

爆竹散千灾，从今事事谐。
五辛空{饥右换殳}饤，六甲已安排。
井贮屠苏药，庭辉榾柮柴。
谩教添一岁，依旧好情怀。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。